
1. Všeobecná charakteristika SZUŠ, stratégia a ciele školy

Našou snahou je prebúdzať a prehlbovať u žiakov lásku k umeniu. Rozvíjať ich vrodený talent, ale tiež zmysel a cit pre vnímanie krásy. Našich žiakov pripravujeme pre ďalšie štúdia na stredných školách umeleckého zamerania a na konzervatóriách, prípadne pre štúdium na vysokých školách s umeleckým alebo pedagogickým zameraním. Cieľom našej práce nie je len pripravovať budúcich profesionálov, ale tiež tých, ktorým sa umenie stane len koníčkom a neoddeliteľnou súčasťou života.
Súkromná základná umelecká škola v Prakovciach pôsobí v obci Prakovce už 15 rokov. Počas svojho krátkeho pôsobenia škola získala mnoho ocenení nielen na Slovensku, ale aj v zahraničí. Jej súčasťou sú aj rôzne súbory a hudobné zoskupenia. Medzi ne môžeme zaradiť ľudovú hudbu Brezina, detský folklórny súbor Brezinka a tiež spevácky zbor školy. 

Súkromná základná umelecké škola v Prakovciach je školou rodinného typu, ktorá má potenciál patriť medzi najlepšie základné umelecké školy v okolí. Je to škola, ktorá má kvalitných učiteľov, podporu zriaďovateľa a rodičov, preto je dôležité nastaviť správny smer, ktorým by sa mala ďalej rozvíjať. Pri spracovaní tohto dokumentu, vytvoreného ako podklad pre výberové konanie na funkciu riaditeľa školy, boli základnými piliermi vízia, poslanie ako aj hodnoty školy.
Úlohou školy je nie len príprava budúcich umelcov, učiteľov, ale predovšetkym formovanie pozitívneho vzťahu detí a mládeže k umeniu, umeleckým hodnodám a kultúre. 

Strategický zámer:
· Podieľať sa na tvorbe a participácií workshopov, projektov a organizovaní súťaží.
· Aktívne nadväzovať s inými školami umeleckého zamerania. 
· Aktívne spolupracovať s obcou a ďalšími inštitúciami pôsobiacimi v obci. 
· Podporovať medializáciu a zviditeľňovanie školy.
· Skvalitniť interpersonálne vzťahy medzi učiteľom, žiakom a rodičom, a tým posilňovať pozitívny vzťah všetkých zúčastnených ku 
     škole. 

Poslanie:
· Zabezpečiť kvalitné odborné umelecké vzdelanie v jednotlivých odboroch školy. 
· Pripravovať žiakov na štúdium na stredných a vysokých školách s umeleckým a umelecko-pedagogickým zameraním.
· Pernamentne objavovať a rozvíjať destký talent.
· Poskytovať umelecké vzdelanie širokému spektru od 5.ročných detí až po dospelých

2. Charakteristika základného umeleckého vzdelávania 

Základná umelecká škola so svojimi špecifickými vzdelávacími a kultúrno-výchovnými cieľmi, obsahom a organizáciou vzdelávania zastáva významné miesto školy s významným kultúrno- výchovným poslaním. Poukazuje na hudobné umenie, ktoré ako také dáva mladému človeku širokú škálu možností pre aktívnu umeleckú činnosť, ale aj „učí“ ako racionálne využiť svoj voľný čas a tým nepriamo pôsobí na jeho rozvoj, formovanie osobnosti a tým kultivuje jeho vnútorný a vonkajší svet.
Hlavným cieľom výchovno-vzdelávacej práce na všetkých stupňoch vzdelania ZUŠ je upriamiť prácu celého pedagogického kolektívu pri plnení učebných plánov a osnov, tak aby bol dosiahnutý jeho zmysel a cieľ t.j. výchova umením ako formovanie osobnosti žiaka a k umeniu – schopnosť nielen tvoriť, ale vedieť aj prijímať. 

Prostriedky na dosiahnutie stanoveného cieľa: 
• sústavne vzdelávať a rozširovať obzor žiaka v odbornej umeleckej úrovni, ale i komunikačno-ľudskej 
• klásť dôraz na zaujímavosť vyučovania pre žiaka a na zážitkovú sféru 
• rozvíjať kreatívne myslenie, emočnú inteligenciu, tým pestovať zmysel pre dobro a krásu, 
• budovať v žiakovi hodnotový systém, usmerňovať k vyšším duchovným hodnotám a tým usmerňovať jeho vkusovú orientáciu, 
• zohľadňovať nové trendy vo vývoji v umení, vedieť následne aplikovať v praxi 
• rozvíjať kľúčové spôsobilostí primerane veku žiaka, zmysluplné základné vedomosti a znalosti a tým vypestovať základ pre záujem o celoživotné vzdelávanie 
• upevňovať povedomie národného a svetového kultúrneho dedičstva


3. Stupne a ciele základného umeleckého vzdelania a ich charakteristika 

Podľa ustanovenia § 17 ods. 1 zákona o výchove a vzdelávaní môže žiak získať úspešným absolvovaním vzdelávacieho programu odboru vzdelávania v základnej umeleckej škole základné umelecké vzdelanie. Základné štúdium sa člení na prvý stupeň, ktorý nadväzuje na prípravné štúdium a na druhý stupeň, ktorý nadväzuje na prvý stupeň základného štúdia. Prvý stupeň základného štúdia sa člení na prvú časť, ktorá má štyri ročníky a na druhú časť, ktorá má štyri ročníky. Je určené pre žiakov, ktorí preukázali požadovanú úroveň umeleckých schopností, zručností a návykov umožňujúci ich ďalší úspešný rozvoj v príslušnom predmete hudobného odboru. 

Ciele primárneho vzdelávania 

Súčasná ZUŠ svojimi špeciálnymi vzdelávacími a kultúrno-výchovnými cieľmi, obsahom a organizáciou vzdelávania v značnej miere spĺňa požadované atribúty školy s významným kultúrno-výchovným poslaním. ZUŠ vytvárajú podmienky pre aktívnu umeleckú činnosť žiakov základných a stredných škôl v čase mimo vyučovania v popoludňajších hodinách, ich náplň sa tak stáva významnou a zmysluplnou súčasťou programu výchovy a vzdelávania a účinným nástrojom úsilia proti negatívnym prejavom správania, drogovej závislosti a kriminalite. V ontogenetickom vývoji jedinca existujú obdobia, v ktorých sú vytvorené najvhodnejšie podmienky na formovanie určitých vlastností osobnosti. Potreba koordinovať formovanie určitých vlastností a postojov osobnosti počas psychického a somatického vývoja jedinca je vedecky podložená. Jej uplatňovanie je obzvlášť dôležité pri rozvíjaní schopností a najmä zručností a návykov, ktoré sú predmetom umeleckého vzdelávania. Práve tieto procesy, vyžadujúce si rovnomerný rozvoj a koordináciu viacerých zložiek osobnosti a zosúladenie 5 činností viacerých systémov, možno úspešne rozvíjať spravidla v období mladšieho a staršieho školského veku. V postpubertálnom období a v období adolescencie ich už spravidla nie je možné efektívne rozvíjať. Vyššie uvedené je potrebné chápať v súvislosti so špecifikami výchovy a vzdelávania v jednotlivých umeleckých odboroch. Preto aj odporúčaný vek na prijatie do ZUŠ je uvedený v platných učebných plánoch pre ZUŠ podľa jednotlivých umeleckých odborov. Z toho vyplýva opodstatnenosť, v mnohých prípadoch nevyhnutnosť, začať umelecké vzdelávanie v mladšom školskom, prípadne už v predškolskom veku dieťaťa. Učebné plány to umožňujú. 

Z vyššie uvedeného jednoznačne vyplývajú nasledovné ciele: 
• rozvíjať kreatívne myslenie, 
• rozvíjať emočnú inteligenciu, pestovať zmysel pre dobro a krásu, 
• budovať v dieťati hodnotový systém a obranyschopnosť voči tlaku reklamy, gýču, preferencii materiálnych hodnôt a pod., 
• usmerňovať dieťa k vyšším duchovným hodnotám, 
• prispôsobovať sa potrebám konkrétnych oblastí, zohľadňovať nové trendy vo vývoji umení, • viac sa venovať vývoju vkusovej orientácie detí, 
• úzka spoluprácu ZUŠ nielen so základnými školami v mieste pôsobenia, ale i s obcou, kultúrnymi centrami či umeleckými súbormi v mieste školy a pod., 
• sústavne vzdelávať a rozširovať obzor žiakov – nielen ich odbornej umeleckej úrovne, ale i v oblasti komunikačno-ľudskej, 
• využívať systém projektového vyučovania je možné realizovať dvojakým spôsobom: 1. formou vytvárania integratívnych hudobno-scénických a výtvarných projektov rôznych typov (vyžaduje medziodborovú spoluprácu v rámci škôl, prípadne i zaangažovanie profesionálnych umelcov z umeleckých súborov, pôsobiacich v mieste školy) alebo 2. analytickým spôsobom v rámci teoretických predmetov.

Druhá časť prvého stupňa základného štúdia ZUŠ – nižšie sekundárne umelecké vzdelanie – ISCED 2 B 

Prvý stupeň základného štúdia sa člení na prvú časť, ktorá má najviac štyri ročníky a na druhú časť, ktorá má najviac päť ročníkov. Úspešným absolvovaním posledného ročníka druhej časti prvého stupňa základného štúdia získa žiak nižšie sekundárne umelecké vzdelanie. Nižšie sekundárne vzdelávanie – vzdelávanie na nižšom sekundárnom stupni. Nadväzuje na primárne vzdelávanie pred vstupom na vyššie sekundárne vzdelávanie - 2. časť I. stupňa základného štúdia ZUŠ. Predpokladom dosiahnutia cieľov nižšieho sekundárneho umeleckého vzdelania je zaistenie kontinuity a plynulého prechodu z primárneho na nižšie sekundárne vzdelanie. Uvedený stupeň vzdelania ZUŠ zodpovedá spravidla nižšiemu sekundárnemu vzdelaniu na základnej škole (5. – 9. ročník). Nadväzuje na primárne vzdelanie v jednotlivých odboroch ZUŠ. Základom nižšieho sekundárneho vzdelania je hlbšie rozvíjanie a utvrdzovanie odborných zručností, uprednostňovanie kreativity žiakov schopnosťou hľadať a nachádzať originálne riešenia, príprava na štúdium v odborných umeleckých školách alebo v amatérskej umeleckej sfére. Ťažisko výučby spočíva v zapojení poznávacieho procesu (v zmysle racionálnom i mimoracionálnom) do vzťahu s tvorením. ZUŠ formujú žiakov mnohostranne, priamo ovplyvňujú ich odborný umelecký rast variabilnými študijnými programami a alternatívnymi metódami práce. Vychováva návštevníkov kultúrnych umeleckých podujatí, pre ktorých sa umenie stáva neoddeliteľnou súčasťou ich života. Pre najtalentovanejších žiakov a pre štúdium pre dospelých, ktorí majú zvlášť intenzívny záujem o štúdium v rôznych odboroch ZUŠ pokračuje rozšírené štúdium z primárneho vzdelania až do ukončenia nižšieho sekundárneho umeleckého vzdelania. Zaradenie žiaka do rozšíreného štúdia navrhuje triedny 6 učiteľ. Návrh predkladá riaditeľovi školy do 31. marca školského roka, ktorý predchádza školskému roku, v ktorom má byť žiak zaradený do rozšíreného štúdia. 

Ciele nižšieho sekundárneho umeleckého vzdelania 

Umelecké školstvo na Slovensku predstavuje ucelenú sústavu škôl, ktoré poskytujú mladej generácii možnosť rozvíjať svoj talent a nadanie v niektorej z tvorivých umeleckých disciplín. Jednotlivé zložky tejto sústavy a ich výstupy sú uspôsobené tak, že umožňujú žiakovi pokračovať v umeleckej príprave na vyššom stupni (konzervatórium, stredné umelecké odborné školy, pedagogické školy a pod.) a postupne sa kvalifikovať pre profesionálny výkon niektorého umeleckého povolania alebo sa stať umeleckým amatérom. Súčasná ZUŠ svojimi špeciálnymi vzdelávacími a kultúrno-výchovnými cieľmi, obsahom a organizáciou vzdelania v značnej miere spĺňa požadované atribúty školy s významným kultúrno-výchovným poslaním. ZUŠ vytvárajú podmienky pre aktívnu umeleckú činnosť žiakov základných a stredných škôl v čase mimo vyučovania v popoludňajších hodinách, ich náplň sa tak stáva významnou a zmysluplnou súčasťou programu výchovy a vzdelávania a účinným nástrojom úsilia proti negatívnym prejavom správania, drogovej závislosti a kriminalite. 

Z vyššie uvedeného jednoznačne vyplývajú nasledovné ciele: 
• upevňovať kreatívne myslenie, • naďalej rozvíjať emočnú inteligenciu, 
• neustále pestovať zmysel pre dobro a krásu, 
• pokračovať v budovaní hodnotového systému žiaka a obranyschopnosti voči tlaku reklamy, gýču, preferencii materiálnych hodnôt a pod., 
• usmerňovať žiaka k vyšším duchovným hodnotám, 
• prispôsobovať sa potrebám konkrétnych oblastí, zohľadňovať nové trendy vo vývoji umení, • usmerňovať vkusovú orientáciu žiakov, 
• naďalej úzko spolupracovať nielen so základnými školami v mieste pôsobenia, ale i s obcou, kultúrnymi centrami či umeleckými súbormi v mieste školy a pod., 
• sústavne vzdelávať a rozširovať obzor žiakov – nielen ich odbornej umeleckej úrovne, ale i v oblasti komunikačno-ľudskej, 
• využívanie systému projektového vyučovania je možné realizovať dvojakým spôsobom: 
1. formou vytvárania integratívnych výtvarno-hudobno-scénických projektov rôznych typov (vyžaduje medziodborovú spoluprácu v rámci škôl, prípadne i zaangažovanie profesionálnych umelcov z umeleckých súborov, pôsobiacich v mieste školy) 
2. analytickým spôsobom v rámci teoretických predmetov, 
• primerane veku rozvíjať kľúčové spôsobilosti, zmysluplné základné vedomosti a znalosti a vypestovať základ pre záujem o celoživotné vzdelávanie, 
• naďalej upevňovať povedomie národného a svetového kultúrneho dedičstva, 
• precizovať záujem a potrebu zmysluplnej aktivity a tvorivosti. 

4. Profil absolventa 

Vypracovaný nový profil absolventa podmienila súčasná spoločenská klíma a nové inovačné trendy v oblasti edukácie. Absolvent SZUŠ v Prakovciach má porozumieť umeniu, chrániť umenie, jeho hodnoty a vytvárať hodnoty primerané veku dieťaťa prostredníctvom individuálnych a kolektívnych výstupov. Pôsobením umenia si formuje kultúrne správanie a vytvára vlastný hierarchický rebríček hodnôt. Má zvládnuť základnú technickú problematiku nástroja, spevu, tanca, výtvarného umeleckého prejavu. Má rozvinutú hudobnú pamäť, intonačné schopnosti a zmysel pre rytmickú a sluchovú predstavivosť, emočnú inteligenciu a kreatívne myslenie. Získané zručnosti, postoje a návyky vie využiť vo svojej inštrumentálnej, individuálnej a kolektívnej umeleckej príprave i praxi. Absolvent je spôsobilý ústretovo komunikovať a spolupracovať. Pri tvorivej činnosti prostredníctvom vlastnej fantázie uplatňuje získané vedomosti z oblasti hudobného, výtvarného a tanečného umenia. Pestuje hudobnosť, výtvarnú a tanečnú tvorivosť, ako vlastnosť osobnosti. Ako vzdelávacia inštitúcia sa nevzdávame ani úlohy výchovy, preto chceme, aby náš absolvent bol aj usilovný, svedomitý, samostatný a čestný. 


5. Organizácia výchovno-vzdelávacieho procesu v základných umeleckých školách 
V ustanoveniach § 49 zákona o výchove a vzdelávaní sú uvedené druhy štúdia, ktoré je možné v ZUŠ organizovať. Zodpovedajú cieľom a obsahu vzdelávania v ZUŠ. Parametre súvisiace s dĺžkou štúdia, jeho cieľmi, obsahom a zameraním sú podrobnejšie spracované v pedagogických dokumentoch. ZUŠ organizuje prípravné štúdium, základné štúdium a štúdium pre dospelých. 
Prípravné štúdium má najviac dva ročníky. Je určené pre žiakov prvého stupňa základnej školy a pre nadané deti vo veku pred plnením povinnej školskej dochádzky. Je určené na intenzívne diagnostikovanie umeleckých schopností žiaka a jeho následnú profiláciu v príslušnom umeleckom odbore. 
Základné štúdium sa člení na dva stupne. Prvý stupeň má najviac deväť ročníkov a druhý stupeň má najviac štyri ročníky; aj pre žiakov, ktorí nenavštevovali prvý stupeň základného štúdia, možno zriadiť jednoročné prípravné štúdium. Základné štúdium je určené pre žiakov, ktorí spravidla v rámci prípravného štúdia preukázali príslušnú úroveň umeleckých schopností, zručností a návykov predpokladajúc ich úspešný rozvoj v danom umeleckom odbore. 
Rozšírené štúdium je určené žiakom, ktorí v základnom štúdiu preukážu mimoriadne nadanie a vynikajúce študijné výsledky. Formu rozšíreného štúdia možno uplatňovať až vo vyšších ročníkoch štúdia po preukázaní mimoriadnych schopností, zručností a návykov žiaka. Zaradenie žiaka do rozšíreného štúdia navrhuje triedny učiteľ. Návrh predkladá riaditeľovi školy do 31. marca školského roka, ktorý predchádza školskému roku, v ktorom má byť žiak zaradený do rozšíreného štúdia.
Štúdium pre dospelých má najviac štyri ročníky. Vyučovanie je individuálne a skupinové. Počty žiakov v jednotlivých vyučovacích 9 predmetoch určujú učebné plány. Riaditeľ ZUŠ môže prerušiť štúdium žiakovi na jeho žiadosť alebo na žiadosť jeho zákonného zástupcu.

6. Prijímanie žiakov na štúdium, organizácia prijímacieho konania 

V § 52 zákona o výchove a vzdelávaní sa ustanovuje postup pre prijímanie žiakov na štúdium v ZUŠ. Vzhľadom na potrebu zabezpečiť objektívnosť prijímacej skúšky riaditeľ školy zriaďuje trojčlennú prijímaciu komisiu a vymenúva jej členov. 
Prijímacia komisia objektívne posúdi momentálnu úroveň umeleckých schopností, zručností a návykov uchádzača o štúdium. V odôvodnených prípadoch môže zároveň navrhnúť riaditeľovi školy zaradiť niektorých uchádzačov do vyššieho ako prvého ročníka. 
Prijímacia komisia na prijímacej skúške do prípravného štúdia posudzuje dispozície žiaka – jeho predpoklady pre štúdium v príslušnom umeleckom odbore. Vzhľadom na to, že v prípravnom štúdiu sa diagnostikujú dispozície žiaka a rozvíjajú sa jeho umelecké schopnosti s tým, že očakávaný výsledok nemusí byť vždy pozitívny, nezaručuje sa žiakovi postup do základného štúdia. Do základného štúdia postupujú iba žiaci, ktorí počas prípravného štúdia preukážu dostatočné umelecké nadanie a perspektívu ďalšieho umeleckého rozvoja. 
Do základného štúdia, skráteného štúdia a štúdia pre dospelých možno prijať aj uchádzačov, ktorí neabsolvovali prípravné štúdium, ale úspešne vykonali prijímaciu skúšku do príslušného štúdia a preukázali požadovanú úroveň umeleckých schopností, zručností a návykov umožňujúcu ich úspešný rozvoj v príslušnom umeleckom odbore. 
Vzhľadom na špecifiká umeleckého vzdelávania a vzhľadom na osobitý rozvoj každého umeleckého talentu možno na štúdium prijať aj nadaných uchádzačov, ktorí nedosiahli alebo prekročili vek odporúčaný v učebnom pláne umeleckého odboru alebo študijného zamerania. Vzhľadom na rôznu úroveň dispozícií jednotlivých žiakov pre štúdium a rôzne perspektívy rozvoja umeleckých schopností sa vek uvedený v učebných plánoch považuje za odporúčaný, nie záväzný. Rozšírené štúdium je určené pre žiakov, ktorí preukázali mimoriadne nadanie a vynikajúce študijné výsledky. 

7. Charakteristika žiakov  

Prípravné štúdium SZUŠ 
Prípravné štúdium má najviac dva ročníky. Je určené pre žiakov prvého stupňa základnej školy a pre talentované deti v predškolskom veku na intenzívne diagnostikovanie umeleckých schopností dieťaťa a jeho následné zaradenie do príslušného umeleckého odboru. Pre žiakov, ktorí nenavštevovali prvý stupeň základného štúdia v literárno-dramatickom odbore, možno zriadiť jednoročné prípravné štúdium na druhom stupni. Výchovno-vzdelávací proces reaguje prevažne na spontánne činnosti dieťaťa, ktoré vychádzajú z automotivačnej hravosti a z detskej naratívnosti. Je dôležité venovať pozornosť psychologickým faktorom – prirodzenej 10 túžbe dieťaťa po tvorivosti, hre a improvizácii – prebudiť vnímavosť, predstavivosť a následne formovať návyky. Hravý spôsob výučby PŠ zefektívňuje prácu, udržuje záujem dieťaťa a rozvíja jeho fantáziu. Dôležitá je atraktívnosť tém a objavnosť. 
Žiaci PŠ - PHV majú možnosť študovať hru na nástroji aj v individuálnej forme štúdia.  

I. stupeň základného štúdia SZUŠ 
Problematika je uvedená v kapitole Medzinárodná klasifikácia vzdelávania ISCED (viď vyššie). 
II. stupeň základného štúdia SZUŠ 
Určený je spravidla pre žiakov nad 15 rokov, ktorí absolvovali I. stupeň ZŠ, ZUŠ, alebo ktorí až v tomto veku prejavia záujem o štúdium niektorého predmetu a odboru. ZUŠ väčšinou rešpektuje ich individualitu, vlastný záujem a voľbu študijného smeru. Štúdium má 4 roky, žiakov bez absolvovania I. stupňa je možné zaradiť do prípravného jednoročného štúdia.  

Štúdium pre dospelých 
Štúdium má najviac štyri ročníky. Je určené pre uchádzačov, ktorí si chcú doplniť a rozšíriť svoje umelecké vzdelanie. Záujem o umelecké činnosti nie je vekovo limitovaný, preto v umeleckej oblasti musí školský systém viac než kdekoľvek inde vytvárať podmienky pre celoživotné vzdelávanie ľudí, ktorí umeleckou činnosťou chcú kultivovať svoju osobnosť. 

Žiaci so špeciálnymi výchovno-vzdelávacími potrebami 
Žiaci majú vypracovaný individuálny výchovno-vzdelávací program, ktorý rešpektuje ich možnosti (špeciálne postupy, organizačné formy, personálne, materiálne podmienky, špecifiká hodnotenia vzdelávacích výsledkov žiakov). Škola zabezpečí podmienky na vzdelávanie žiakov so špeciálnymi výchovno-vzdelávacími potrebami tak, aby mali rovnocenný prístup vo vzdelávaní. - rozšírené vyučovanie, - individuálnu starostlivosť žiakom pripravujúcim sa na profesionálnu dráhu (príprava na prijímacie skúšky), - podpora individuálneho vyučovania od prípravného štúdia - možnosť pracovať so žiakmi podľa individuálneho výchovno-vzdelávacieho programu, - spolupráca s odborníkmi - učiteľmi školy vyššieho stupňa, - zvýšený počet možností prezentácie ich výchovno-vzdelávacích výsledkov. 
Rozšírené štúdium 
Štúdium je určené žiakom, ktorí v základnom štúdiu preukážu mimoriadne nadanie a vynikajúce študijné výsledky. V školskom roku 2024/2025 nie je nikto zaradený do rozšírené štúdia. 

Podľa možností školy majú niektorí žiaci podľa UP možnosť študovať aj voliteľné vyučovacie predmety. Učebné predmety, ktoré rozširujú a prehlbujú obsah predmetov zaradených do Štátneho vzdelávacieho programu ako voliteľné vyučovacie predmety pre všetky študijné zamerania v jednotlivých odboroch ZUŠ, tvoria voliteľnú časť vzdelávacieho programu ZUŠ, t.j., voliteľné vyučovacie predmety uvedené v platných učebných plánoch sa menia na voliteľné hodiny, ktorými škola disponuje v rámci školského vzdelávacieho programu a ktoré si ZUŠ sama zvolí a sama si pripraví ich obsah. 

Časová dotácia vyučovania 
Minimálnu a maximálnu časovú dotáciu vyučovania žiakov v jednotlivých vyučovacích predmetoch individuálneho a skupinového vyučovania určujú Rámcové učebné plány platné pre základné umelecké školy. 
Vyučovacia hodina (vh) trvá 45 minút.
Vyučovacie hodiny možno spájať - najviac však možno spojiť 3 vyučovacie hodiny v týždni.
Po odučených 3 vh po sebe nasleduje minimálne 5 minútová prestávka ktorá nie je súčasťou pracovného času

8. Ukončovanie štúdia v základnej umeleckej škole 

V ustanovení § 50 ods. 1 zákona o výchove a vzdelávaní je uvedený štandardný spôsob ukončovania štúdia v ZUŠ. Stane sa tak, ak žiak úspešne vykoná záverečnú skúšku. Zriedkavo sa v ZUŠ vyskytujú prípady, keď žiak sústavne alebo závažným spôsobom porušuje školský poriadok. V týchto prípadoch môže riaditeľ školy rozhodnúť o predčasnom ukončení štúdia podľa § 50 ods. 2 písm. a) zákona o výchove a vzdelávaní. Ustanovenie § 50 ods. 2 písm. b) zákona o výchove a vzdelávaní splnomocňuje riaditeľa školy rozhodnúť o mimoriadnom ukončení štúdia v prípade neuhrádzania príspevku na čiastočnú úhradu nákladov spojených so štúdiom. 

9. Charakteristika pedagogického zboru

Počet učiteľov je podľa potrieb veľkosti školy, pedagogická a odborná spôsobilosť je 100%, najviac pedagogických zamestnancov je v HO. Viacerí pedagógovia sú umelecky aktívni v popredných umeleckých telesách. 
Ďalšie vzdelávanie učiteľov: 
· Odborné vzdelávanie v rámci profesijného rozvoja, prehlbovanie, zdokonaľovanie a rozširovanie profesijných kompetencií 
· Možnosť získania I. alebo II. atestácie podľa zverejnených podmienok, 
· Individuálne štúdium na VŠ  
· Odborné témy v rámci jednotlivých PK 
· Pozorovatelia na súťažiach, prehliadkach a pod.
· Školenia CO, BOZP, ČK a pod. 
· Iné vzdelávanie. 

Vedúci pedagogický zamestnanec
	Meno a priezvisko
	Pozícia
	e-mail

	Mgr. Veronika Hamráková, DiS.art.
	riaditeľ
	vehamrakova@gmail.com



Pedagogickí zamestnanci

	Mgrt. Vladimír Plachetka, DiS.art.
	klavír
akordeón
korepetície
súborová hra
hudobná náuka

	Mgr. Aneta Bučková
	sólový spev
zborový spev
hudobná náuka
klavír

	Radovan Žiga, DiS.art.
	husle
gitara
súborová hra

	Bohdana Bendíková, DiS.art.
	spev
klavír
violončelo

	Dana Mihaliková, DiS.art.
	hudobná náuka
klavír
VO

	Jana Maliňáková, DiS.art.
	klavír

	Anton Marcinko, DiS.art.
	gitara

	Šimon Marcinko
	gitara, kontrabas

	JUDr. Martin Lechman, DiS.art.
	bicie

	Ing. Lenka Očvárová
	klarinet, saxofón

	Peter Vojtila, DiS.art.
	pozauna

	Mgr.art.Matej Gollner
	trúbka, tenor

	Štefan Bendík
	saxofón

	Mgr. Mária Páleniková
	VO

	Katarína Janošková
	TO

	Michaela Širilová, DiS.art.
	TO

	PaedDr. Lenka Vilčková
	HN




Pedagogické stratégie 
Kultúra školy je sociálnym javom, ktorý sa tvorí, buduje a mení v súvislosti s vnútornou a vonkajšou sociálnou rovinou fungovania školy, stratégiami vyučovania a výchovno-vzdelávacieho procesu. Nasledovné stratégie tvorivého vyučovania ako systému, ktorého výsledkom je nový a hodnotný produkt v podobe prínosu pre žiakov, učiteľa a svet, a ktorého sa učiteľ pridržiava: 
• učiť pomocou paradoxov, analógií a sledovania atribútov a vlastností predmetov, javov a vecí 
• učiť žiakov výskumne pracovať, vidieť a chápať rozdiely, protiklady 
• klásť provokatívne otázky 
• používať príklady na zmenu, dynamiku, zvyky, obyčaje, rigiditu (strnulosť myslenia) 
• umožniť žiakom hľadanie, bádanie, objavovanie, intuitívne vyjadrovanie 
• rozvíjať tvorivé čítanie, písanie, počúvanie a videnie detí 
• žiadať od detí hodnotenie situácií • viesť deti k štúdiu životopisov a prác tvorivých ľudí 
• budovať ich toleranciu k viacznačnosti, viac zmyselnosti a viacvýznamovosti 
Stratégie výchovy a vzdelávania KEMSAK 
K – kognitivizácia 
E – emocionalizácia 
M – motivácia 
S – socializácia a komunikácia 
A – axiologizácia 
K – kreativita 

Na základe výberu metód vyučovania podľa cieľov, ciest a tiež spôsobov v rámci výchovno-vzdelávacieho procesu využívame rôzne formy vyučovania - individuálne a skupinové vyučovacie hodiny a bloky, integrované a programové vyučovanie, vyučovanie v rôznom prostredí – koncerty, výstavy, charitatívne kultúrne vystúpenia a rôzne iné výchovné aktivity súvisiace so vzdelávaním. Pedagogický zbor sa zameriava hlavne na tvorivé vyučovanie, vyberá si také metódy a formy práce, ktoré v značnej miere rozvíjajú kľúčové spôsobilosti žiaka a sledujú hlavný zámer a cieľ školy. 

10. Projekty 

✓ aktivity HO,MO, TO, VO: verejné koncerty, vystúpenia, predstavenia a výstavy v rámci jednotlivých odborov, oddelení a medziodborové; 
✓ podujatia žiakov záverečných ročníkov (všetky odbory); 
✓ verejné koncerty a výstavy
✓ Halloween v SZUŠ
✓ Mikuláš v ZUŠ
✓ Vianočný koncert a výstava (HO, LDO, TO, VO)
✓ Koncert ku dňu učiteľov
✓ Koncert ku Dňu matiek
✓ Absolventský koncert
✓ Na Jána
✓ celoslovenské súťaže - všetky odbory
✓ vystúpenia žiakov z OZ Brezinočka na objednávky


11. Spolupráca s rodičmi a inými subjektmi

✓ Občianske združenia a neziskové organizácie 
✓ školy a školské zariadenia: MŠ, ZŠ, ZŠ-ŠK, SŠ, SOŠ, VŠ, súkromné školy
✓ Občianske združenie „OZ Brezinočka“
✓ STVR
✓ orgány na škole: 
➢ Pedagogická rada, 
➢ Umelecká rada, 
➢ Rada školy, 
➢ predmetové komisie
✓ Obce v okrese Gelnica

RADA ŠKOLY 

✓ ustanovená v zmysle zákona č. 596/2003 a Vyhlášky MŠ SR č. 291/2004 Z. z. o 
✓ zasadania prebiehajú podľa štatútu RŠ 

Predseda rady školy:
PaedDr. Lenka Vilčková – delegovaný zástupca zriaďovateľa školy
Členovia rady školy:
Mgr. Aneta Bučková – zvolená za pedagogických zamestnancov školy
Mgr. Vladimír Plachetka, DiS.art.– zvolený za pedagogických zamestnancov školy
Ing. Blanka Krupárová – zvolená za nepedagogických zamestnancov školy
Ingrid Panaschková – zvolená za rodičov žiakov školy
Ing. Zuzana Sakmárová – zvolená za rodičov žiakov školy
PaedDr. Martina Furinová, PhD. – delegovaný zástupca zriaďovateľa školy



12. Priestorové a materiálno–technické podmienky školy

Hudobný odbor.
 
Hudobný odbor je predovšetkým obsiahnutý v hudobných nástrojoch, notovom materiály, ktorý je uskladnený v školskej knižnici a z iných špecifických pomôcok potrebných pre vyučovanie hudby. 
Tento odbor disponuje 4 klavírmi, dvoma keybordami a ďalšími menšími hudobnými nástrojmi, ktoré môžeme označiť aj ako prenosné: gitary, husle, orffove nástroje, zobcové flauty, akordeony a iné. K vybaveniu odboru patrí jeden  počítač pre učiteľov s jednou čiernobielou tlačiarňou, ktorá slúži učiteľom k písaniu rôznych prác a písomností, ale aj žiakom HN pri vyučovaní dejín hudby, aj súčasných trendov v hudbe. 

Výtvarný odbor

Výtvarný odbor disponuje predovšetkým spotrebným materiálom ako výkresy, štetce, farby, ktorý slúži žiakom a im učiteľom. Materiál sa nakupuje vopred pred začiatkom školského roka a peňazí, ktoré rodičia prispievajú škole vo forme ZRPŠ a tiež z peňazí školy. 

Tanečný odbor

Tanečný odbor disponuje predovšetkým náčiním, ktoré žiaci využívajú na hodinách tanca. (karimatky, kruhy, žinenky) Súčasťou miestností, ktoré patria tanečnému odboru je aj miestnosť s kostýmami, tanečnou obuvou. 


13. Finančné zabezpečenie 

a/ rozpočet, 
b/ mimorozpočtové zdroje:  úhrada nákladov (školsné),  sponzorstvo (vyhľadávanie). 


14. Škola ako životný priestor 

Aby sa žiaci i pedagógovia cítili v škole čo najpríjemnejšie, kladieme dôraz na: 
▪ upravené a estetické prostredie tried, chodieb, 
▪ zvýšenú komunikáciu medzi žiakmi, rodičmi a pedagógmi, 
▪ budovanie priateľskej atmosféry medzi žiakmi navzájom a medzi žiakmi a pedagógmi, 
▪ aktuálne informácie o aktivitách školy na informačných tabuliach a nástenkách, 
▪ propagácia všetkých podujatí je intenzívne zabezpečovaná: 
• vydávaním vlastných propagačných materiálov v spolupráci s OZ (pozvánky, programy apod.), 
• publikačnou činnosťou v miestnej tlači, 
• tvorením vlastnej www stránky školy a jej pravidelnou aktualizáciou, 
• sociálne siete, 
▪ tradíciou na škole je každoročné tablo a bulletin absolventov školy.


15. Podmienky na zaistenie bezpečnosti a ochrany zdravia pri výchove a vzdelávaní 

▪ bezpečné a zdraviu vyhovujúce podmienky v priestoroch na vyučovanie, 
▪ poučenie žiakov o bezpečnosti a ochrane zdravia pri práci – vnútorná norma školy o zabezpečení dozoru nad žiakmi a vnútroškolský poriadok pre žiakov, 
▪ pravidelné školenia zamestnancov školy o bezpečnosti a ochrane zdravia pri práci a proti požiaru, 
▪ pravidelné kontroly bezpečnosti a ochrany zdravia a odstraňovanie nedostatkov podľa výsledkov revízií 


16. Organizácia školského roka 

1. Začiatok školského roka
2. Zápis žiakov
3. Zadeľovanie žiakov do rozvrhu
4. Vyučovanie podľa rozvrhu 
5. Školské vyučovanie v I. polroku sa končí 31.01.2025 (piatok), v II. polroku sa začína 03.02.2025 (pondelok) a končí 27.06.2025 (piatok). 

Pedagogické rady (PR), pracovné porady (PP), štvrťročné a polročné klasifikačné porady (KP) a hodnotiace porady sú plánované o 18,00 hod. na SZUŠ v Prakovciach, Breziny 289.

Zasadania Umeleckej rady (UR) budú v prípade potreby v tých istých termínoch ako porady, od 18,00 hod. na adrese školy. 
Zasadnutia predmetových komisií (PK) budú podľa dohody s vedúcimi PK (VPK), najmenej 2x v polroku. Účasť všetkých členov PK je povinná! 
Triedne stretnutia s rodičmi, budú najmenej 1x v každom polroku – všetci vyučujúci.









17. Školský učebný plán SZUŠ v Prakovciach

Na realizáciu vzdelávacích cieľov a obsahu vzdelávania slúžia základné školské dokumenty, projekty či modely, medzi ktorými zaujíma dominantné postavenie učebný plán a učebné osnovy. 
Učebný plán ako základný školský dokument má legislatívny, normatívny charakter. 
Predstavuje:  
· organizačný rámec projektu vzdelávania  konkretizuje obsahu vzdelávania na určitom type školy  
· vymedzuje štruktúru vyučovacích predmetov v časovej a obsahovej dotácii a zaradenie predmetov do ročníkov  
· vyjadruje ich proporcionalitu a postupnosť  
· je prehľadným nástrojom riadenia vzdelávacieho procesu vo verejných vzdelávacích zariadeniach 

Učebné plány podmieňujú štýl práce školy. Pri ich zostavovaní sa rešpektujú nielen všeobecne platné zásady tvorby obsahu vzdelávania, ale aj psychická a fyzická zrelosť žiakov, zvláštnosti národnej 21 kultúry, medzipredmetové vzťahy a iné. 
Učebné plány pre základnú umeleckú školu sú normatívny pedagogický dokument. Riaditeľ školy po prerokovaní s umeleckou radou môže upraviť učebné plány podľa potrieb v rozsahu 10% pri zachovaní hlavného predmetu a všetkých povinných predmetov. 

1. Vyučovacia hodina trvá 45 minút. 
2. Vyučovacie hodiny možno spájať alebo deliť. Najviac možno spojiť tri vyučovacie hodiny v týždni. 
3. V jednotlivých odboroch sa vyučuje formou individuálneho a skupinového (kolektívneho) vyučovania podľa príslušných učebných plánov (vek je uvádzaný ako odporúčaná optimálna hranica na zaradenie žiaka do štúdia a ročníka). 
4. Vyučovanie nepovinných predmetov vo všetkých odboroch a stupňoch zriaďuje riaditeľ školy. 
5. Mieru vyučovacej povinnosti učiteľov upravuje nariadenie vlády SR č. 229/94 Z. z. o miere vyučovacej povinnosti učiteľov a povinnosti výchovnej práce ostatných pedagogických pracovníkov. 

18. UČEBNÉ PLÁNY

Učebný plán musí byť ďalej konkretizovaný podľa učebných predmetov. Na to slúžia učebné osnovy. Učebná osnova je školský dokument, v ktorom je formulovaný cieľ, obsah, rozsah, postupnosť a program určitého vyučovacieho predmetu. Obsahuje základné metodické pokyny, organizačné formy a postupy pri preberaní jednotlivých oddielov, tematických celkov a tém. Rovnako ako učebný plán predstavuje základnú pedagogickú normu pre prácu vzdelávacej inštitúcie. 
Štruktúra učebných osnov obsahuje na jednej strane formulovaný predmet /ciele, úlohy/ a na druhej strane vlastný obsahu učiva rozdelený priehľadnou formou do tematických celkov pre jednotlivé ročníky. 
Rozlišujeme viac typov učebných osnov: 
• Lineárne - postupné osnovy sa vyznačujú tým, že určujú lineárny postup pri preberaní učebnej látky bez opakovania 
• Cyklické osnovy určujú periodický návrat k jednotlivým prvkom a ich preberanie na vyššej úrovni zovšeobecnenia 
• Rámcové osnovy určujú základné úlohy predmetu a postupnosť vyučovacích tém 
• Podrobné osnovy uvádzajú ku každej téme pojmy a príklady, ktoré majú žiaci poznať Učebné osnovy plnia funkciu predpisu pre činnosť učiteľa i žiakov. Preto k nim treba pristupovať ako k projektu výučby. 

HUDOBNÝ ODBOR 

Poznámky k učebným plánom: 
K najdôležitejším úlohám vo vyučovaní v hudobnom odbore patrí: 
• Vedenie žiaka k samostatnému muzicírovaniu 
• Podpora kreativity spevom, muzicírovaním, pohybom a improvizáciou 
• Vedenie k vedomému a kritickému počúvaniu 
• Orientácia v hudobnom svete • Vzbudzovanie tolerancie voči rôznym druhom hudby 
• Zaoberanie sa hudbou rozličných historických epoch a z rôznych krajín 
• Samostatná hudobná aktivita s ohľadom na zmysluplné vyžívanie voľného času ako aj 
  pestovanie schopnosti úsudku a kritičnosti aj voči médiám 
• Podporovanie rozvoja inteligencie a kreativity 
• Rozvoj psychiky, duchovnej zrelosti a fantázie 
• Vedenie ku všeobecnej otvorenosti, pozitívnemu postoju k učeniu, ktoré pozitívne vplýva aj 
   na iné učebné disciplíny 

TANEČNÝ ODBOR 

Poznámky k učebným plánom: 
· Vyučovanie navštevujú žiaci v delených vyučovacích hodinách dva razy v týždni. Počet hodín v učebnom pláne je na jeden týždeň. V prípravnom štúdiu je možnosť vyučovať 2 vyučovacie hodiny spolu. 
· V plnom rozsahu učebného plánu tanečných disciplín sa využíva korepetícia. Ak nie je v škole zriadený tanečný súbor, možno tieto hodiny vyučovať v niektorom inom predmete uvedenom v učebnom pláne. 
· 1,5 hodiny v predmete tanečná prax možno rozdeliť na tri časti a priradiť ich k jednotlivým predmetom. 
· V učebnom pláne č. 33 je možnosť špecializácie v predmete č. 2.
· V prípravnom štúdiu je v skupine 5 - 15 žiakov. 
· V 1. - 3. ročníku I. stupňa základného štúdia je v skupine 8 - 15 žiakov. 
· V 4. - 7. ročníku I. stupňa základného štúdia je v skupine 7 - 15 žiakov. 
· V II. stupni základného štúdia je v skupine 8 - 15 žiakov. 
· V štúdiu pre dospelých sa vyučuje v skupine 4 - 8 žiakov. 
· Učebný plán č. 32a sa využíva v prípade, ak škola disponuje vysokoškolsky vzdelaným pedagógom - absolventom Vysokej školy múzických umení v Bratislave - HTF - špecializácia pedagogika tanca v ZUŠ. 
· Nepovinný predmet súborová práca učiteľovi umožňuje tvorivú choreografickú prácu v rôznych tanečných žánroch. Platí pre učebné plány č. 32 , 32a, 33, 34 s hodinovou dotáciou 1 - 3 hodiny týždenne s minimálnym počtom 20 žiakov. O zriadení predmetu rozhoduje riaditeľ školy podľa podmienok školy. 
· Pri nízkom počte žiakov je možné spojiť žiakov II. stupňa a ŠPD do skupiny.


VÝTVARNÝ ODBOR 

Poznámky k učebným plánom: 
Prípravné štúdium - deti predškolského veku od 5 rokov 
a) vyučovacia jednotka 2 x 45 minút - raz týždenne; 
b) počet žiakov v skupine 5 - 10; 
c) vyučovanie je organizované formou hravých výtvarných činností sprostredkujúcich poznávanie jednoduchých výrazových prostriedkov, technických postupov a materiálových využití v spojení so spontánnym sebavyjadrovaním; 
d) ročník je možné zriadiť podľa podmienok a záujmu už pri počte 5 žiakov. 

1. - 8. ročník I. stupňa základného štúdia - pre žiakov základnej školy od 6 do 14 rokov 
a) vyučovacia jednotka 3 x 45 minút - raz týždenne; 
b) od 5. ročníka je možné (podľa podmienok školy) pridať 12 hodín ročne na špecializované vyučovanie fotografie, filmu a videa, počítačovej grafiky a animácie, keramiky alebo inej časovo náročnejšej techniky (pozri učebný plán); 
c) počet žiakov v skupine je 8 - 12; 
d) pre systematické vyučovanie (polročný, ročný špecializovaný kurz), pri ktorom žiaci pracujú so špecifickými a náročnými technológiami (fotografia, video, počítačová grafika a animácia), je možné vytvoriť skupinu v počte 4 -6 žiakov,
e) vyučovanie je orientované od materiálno-technického experimentovania v nižších ročníkoch cez štúdie (vecné, aspektové, analyticko-syntetické) k samostatnej operatívnosti tvorby: 
1. - plošné vytváranie (približne 75 % obsahu vyučovania) obsahuje základné disciplíny: 
a) kreslenie, maľovanie, grafická tvorba, 
b) rozširujúce disciplíny: fotografia, video, typografia, grafický design, textil, akcie a projekty viazané na plochu, počítačová grafika a animácia, multimediálne 2D realizácie; 
2. - priestorové vytváranie (približne 25 % obsahu vyučovania) obsahuje základné disciplíny: a) modelovanie, sochárstvo (z tvrdých i mäkkých, z tradičných i nových materiálov), základy architektonickej tvorby, 
b) rozširujúce disciplíny: keramika, tvorba šperku a odevu, design, inštalácia v priestore, krajinná tvorba (landart), telová tvorba (bodyart), tvorba prostredia (environment), tvorba objektu (statický, kinetický), akcie performancie a projekty viazané na priestor, multimediálne 3D realizácie. 

l. - 4. ročník II. stupňa základného štúdia - pre žiakov od 14 rokov 
a) vyučovacia jednotka 3 x 45 minút (raz týždenne) s možnosťou pridať 12 hodín ročne na špecializované vyučovanie (pozri uč. plán);
b) počet žiakov v skupine 4 - 6; 
c) individuálny študijný program zameraný na samostatnú tvorbu alebo na prípravu na profesijnú orientáciu.

AUDIOVIZUÁLNA A MULTIMEDIÁLNA TVORBA

Druhá časť I. stupňa základného štúdia základnej umeleckej školy 
Poslanie a charakter štúdia 
V súčasnej období silného vplyvu médií a prudkého rozvoja techniky a technológii, umožňujúcej aj laickej verejnosti vyrábať audiovizuálne diela v domácom prostredí, ponúka základná umelecká škola výchovno-vzdelávací program, v ktorom sa jeho absolventi naučia vytvárať audiovizuálne diela spravodajského, publicistického, dokumentárneho či umeleckého charakteru. Popri žurnalistických poznatkoch získajú absolventi aj poznatky a zručnosti z oblasti produkcie rôznych audiovizuálnych žánrov a práce so súčasnými modernými technológiami. Zároveň sa naučia kriticky reflektovať mediálnu tvorbu, čím sa zvýšia ich mediálne kompetencie a nezávislosť od bezmedzného vplyvu médií. 
Poznámka: forma, obsah a spôsob spracovania bude prispôsobený možnostiam žiakov (vekovým a osobnostným charakteristikám žiakov). Počet žiakov v skupine: 4 -6.


19. Vnútorný systém kontroly a hodnotenia 

Vnútorný systém hodnotenia kvality je zameraný na 3 oblasti: 
1. Hodnotenie žiakov 
2. Hodnotenie pedagogických zamestnancov 
3. Hodnotenie školy

Hodnotenie žiakov sa uskutočňuje v zmysle metodického pokynu č.21/2009-R z 22.12.2009 štvorstupňovým klasifikovaním. Slovným hodnotením žiakov budeme motivovať k lepším výkonom , lebo v prostredí vytvárania umenia je to najlepší spôsob ako podporiť kladnú motiváciu a dosahovanie dobrých výsledkov. 
Rozdielne a individuálne budeme pristupovať k hodnoteniu vzdelávacích výsledkov z dôvodu širšej vekovej škály, rôznorodosti umeleckých odborov a diferencovane pri vyučovaní hudobnej náuky, aby žiak nebol zbytočne frustrovaný známkami, ktoré pri vytváraní tvorivých umeleckých diel nie sú každodenne potrebné. 
Väčší dôraz budeme klásť na bližší kontakt s rodičmi a ich informovanosť o napredovaní žiaka, o jeho umeleckej aktivite a dosahovaných výsledkoch v danej umeleckej oblasti. V prípade neúspechu pri zvládaní nových problémov budeme spolupracovať s rodičmi akou cestou ďalej postupovať. Našou snahou je, aby žiaci systematicky pracovali, pripravovali sa aj doma, navštevovali vyučovacie hodiny a pridržiavali sa pokynov vyučujúcich.

Klasifikácia predmetov 
Prospech žiakov v jednotlivých predmetoch sa klasifikuje podľa štvorstupňovej klasifikačnej stupnice: 
a) 1. stupeň - výborný 
b) 2. stupeň - chválitebný 
c) 3. stupeň - uspokojivý 
d) 4. stupeň - neuspokojivý 

Celkové hodnotenie žiaka na konci prvého a druhého polroka sa vyjadruje slovne : 
a) prospel s vyznamenaním 
b) prospel 
c) neprospel 

Žiak prospel s vyznamenaním, ak sú splnené tri podmienky: 
a) z hlavného predmetu (z hlavných predmetov) je klasifikovaný stupňom výborný 
b) ani v jednom povinnom vyučovacom predmete nie je klasifikovaný stupňom horším ako chválitebný 
c) z povinných vyučovacích predmetov nemá horší priemerný prospech ako 1,5. 
Do vyššieho ročníka postupuje žiak, ktorý dosiahne pri súhrnnej klasifikácii stupeň celkového hodnotenia prospel: 
a) na konci druhého polroka 
b) po vykonaní komisionálnej opravnej skúšky 
c) po vykonaní komisionálnej postupovej skúšky bez absolvovania predchádzajúceho ročníka, na konci prvého alebo druhého polroka („kontrahovanie“). 
Skúška sa vykonáva zo všetkých povinných predmetov. Žiak prospel, ak ani v jednom z povinných predmetov nie je klasifikovaný stupňom neuspokojivý. Žiak neprospel, ak má aj po opravnej skúške z niektorého povinného predmetu stupeň 4 - neuspokojivý. 
Stupeň prospechu určuje učiteľ vyučujúci príslušný predmet. Pri komisionálnych a prijímacích skúškach stupeň prospechu určuje skúšobná komisia. 
Pri klasifikácii vyučovacích predmetov sa v súlade s požiadavkami učebných osnov a štandardov hodnotí: 
a) celistvosť, presnosť a trvácnosť osvojených poznatkov 
b) kvalita a rozsah vedomostí, zručností a návykov vytvoriť, alebo interpretovať umelecké dielo 
c) schopnosť uplatňovať osvojené poznatky, zručnosti a návyky v praktických prejavoch v individuálnej i kolektívnej činnosti 
d) schopnosť primerane veku vnímať, esteticky prežívať rôzne druhy umenia 
e) aktivita a prístup k poznávaniu zákonitostí umenia, k umeleckým činnostiam a vzťah k nim 
f) kvalita umeleckého prejavu, individuálnosť, samostatnosť a tvorivosť v tvorbe alebo interpretácii umeleckého diela 
Špecifickosť obsahu vzdelávania v jednotlivých predmetoch a odboroch ZUŠ si vyžaduje uplatniť v klasifikačnej stupnici osobitné kritériá pre jednotlivé odbory. 
Prípravné štúdium sa hodnotí slovne na tlačive schválenom ministerstvom školstva. Žiaci prípravného štúdia sa neklasifikujú, ich štúdium je prípravou na zaradenie do ročníka základného štúdia I. alebo II. stupňa prípadne do štúdia pre dospelých a je podmienené úspešným vykonaním komisionálnej postupovej skúšky na záver prípravného štúdia. 
Na konci 4. ročníka 1. časti I. stupňa základného štúdia žiak vykoná záverečnú komisionálnu skúšku, na základe ktorej získava primárne umelecké vzdelanie a je spôsobilý postúpiť do nižšieho sekundárneho stupňa umeleckého vzdelávania. 
Na konci 3. ročníka 2. časti I. stupňa základného štúdia žiak hudobného odboru vykoná záverečnú komisionálnu skúšku s hudobnej náuky a v nasledujúcich ročníkoch už nie je povinným predmetom. 
Na konci 4. ročníka (5. ročníka výtvarného odboru) 2. časti I. stupňa základného štúdia žiak vykoná záverečnú komisionálnu skúšku, na základe ktorej získava nižšie sekundárne umelecké vzdelanie a je spôsobilý postúpiť do II. stupňa základného štúdia umeleckého vzdelávania. 
Na konci 4. ročníka II. stupňa základného štúdia žiak vykoná úspešne záverečnú komisionálnu skúšku a je spôsobilý postúpiť do štúdia pre dospelých umeleckého vzdelávania. Riaditeľ školy môže povoliť žiakovi opakovanie ročníka iba v odôvodnených prípadoch pre dlhodobú chorobu, pobyt v zahraničí alebo pre iné závažne dôvody. Správanie žiaka sa osobitne neklasifikuje.


Hodnotenie zamestnancov
Obsah vnútroškolskej kontroly je spracovaný ako osobitný materiál, ktorý sa nezverejňuje. Hodnotenie zamestnancov na základe: 
· Pozorovania (hospitácie) 
· Hodnotiaceho pohovoru 
· Výsledkov žiakov, ktorých učiteľ vyučuje (prospech, žiacke súťaže, úspešnosť prijatia 
            žiakov na vyšší stupeň školy a pod.) 
· Sledovania pokroku žiakov vo výsledkoch pod vedením učiteľa 
· Hodnotenia výsledkov pedagogických zamestnancov v oblasti ďalšieho vzdelávania, tvorby 
· učebných pomôcok, mimoškolskej činnosti a pod. 
· Hodnotenia učiteľov žiakmi 
· Hodnotenia pedagogických a ostatných zamestnancov školy príslušným vedúcim zamestnancom. 

Hodnotenie školy 
Cieľom hodnotenia je: 
- aby žiaci a ich rodičia získali dostatočné a hodnoverné informácie o tom, ako zvládajú 
  požiadavky na ne kladené, 
- aby aj verejnosť vedela, ako škola dosahuje ciele, ktoré sú na žiakov kladené v ŠkVP. Dôraz 
  je kladený na konštatovanie úrovne stavu a zisťovanie súvislostí a okolností, ktoré výsledný 
  stav ovplyvňujú. 

Vlastné hodnotenie školy je zamerané na: 
· ciele, ktoré si škola stanovila, najmä v koncepčnom zámere rozvoja školy a v školskom vzdelávacom programe a ich reálnosť a stupeň dôležitosti 
· posúdenie toho, ako škola spĺňa ciele, ktoré sú v Štátnom vzdelávacom programe 
· oblasti, v ktorých škola dosahuje dobré výsledky, oblasti, v ktorých škola dosahuje slabšie výsledky, vrátane návrhov a opatrení. Monitorujeme pravidelne: 
· podmienky na vzdelanie, prostredie – klímu školy, 
· priebeh vzdelávania – vyučovací proces - metódy a formy vyučovania, 
· úroveň podpory žiakov so špeciálnymi výchovno-vzdelávacími potrebami, • výsledky vzdelávania, 
· riadenie školy, 
· úroveň výsledkov práce školy, Kritériom pre nás je: 
· spokojnosť žiakov, rodičov, učiteľov, 
· kvalita výsledkov, 
· Nástroje na zisťovanie úrovne stavu školy sú verejné a interné podujatia školy a analýza úspešnosti žiakov na súťažiach, prehliadkach. 

20. ZÁVER 

Činitele pre tvorbu Školského vzdelávacieho programu školy na školský rok 2024/2025 boli: 
· štátny vzdelávací program, 
· zákony a všetky zákonné a vykonávacie predpisy, nariadenia, vyhlášky, dokumenty, 
· rámcové učebné plány, základné a odporúčané materiálno-technické a priestorové zabezpečenie výchovno-vzdelávacieho procesu, pedagogicko-organizačné pokyny, 
· koncepcia rozvoja a ciele školy, 
· swot analýza, 
· záväzné dokumenty a materiály školy (štatút, pracovný a organizačný poriadok, mzdové predpisy, kolektívna zmluva, sociálny fond, BOZ a PO), ➢ tradície školy, 
· časový plán organizácie školy, 
· hodnotiace správy o činnosti PK, 
· materiálno-technické podmienky školy, 
· výsledky spolupráce s rôznymi inštitúciami, 
· predpokladané finančné možnosti školy. 

Školský vzdelávací program bol predložený Pedagogickej rade na schválenie 30.08.2024 a Rade školy na vyjadrenie dňa 31.08.2024. 

Prakovce, august 2024                             Mgr. Veronika Hamráková, DiS.art.       
                                                                      riaditeľka SZUŠ v Prakovciach

